# 

Þjóðmálakönnun

mars-apríl 2022

Afstaða íbúa í aðdraganda sveitarstjórnarkosninga

– Seinni hluti

Rúnar Vilhjálmsson, prófessor

|  |  |
| --- | --- |
| Lýsing á rannsókn |  |
| Unnið fyrir | Rúnar Vilhjálmsson, prófessor í félagsfræði við Háskóla Íslands |
| Markmið rannsóknar | Að safna gögnum um hvað fólki finnst skipta mestu máli í tengslum við sveitarstjórnarkosningar 2022 |
| Gögn afhent | 22. apríl 2022 |
|  |  |
| Ábyrgðaraðilar |  |
| Framkvæmd | Félagsvísindastofnun Háskóla Íslands |
| Gagnaöflun og hreinsun | Ævar Þórólfsson, sérfræðingur |
| Úrvinnsla gagnatúlkun og skýrsluskrif | Rúnar Vilhjálmsson, prófessor |

Inngangur

Í Þjóðmálakönnun Félagsvísindastofnunar er spurt um ýmis samfélagsleg málefni og það sem efst er á baugi hverju sinni. Í mars til apríl 2022 voru þátttakendur meðal annars spurðir um hvaða málefni þeim þykir skipta mestu máli í tengslum við komandi sveitarstjórnarkosningar.

**Alls svöruðu 808 þátttakendur í netpanel Félagsvísindastofnunar HÍ.** Netpanell Félagsvísindastofnunar samanstendur af fólki 18 ára og eldra á landinu öllu sem hefur samþykkt að taka þátt í netkönnunum á vegum stofnunarinnar. **Netpanellinn byggist á tilviljunarúrtaki úr þjóðskrá.** Söfnun í netpanel á sér stað jafnt og þétt og fylgst er vel með samsetningu hans. Meðal annars er þess gætt að dreifing kyns, aldurs, búsetu, menntunar og tekna sé sem líkust því sem hún er meðal allra landsmanna, 18 ára og eldri. Með því að tryggja gæði netpanelsins með framangreindum hætti er möguleiki á að alhæfa um niðurstöður rannsókna sem byggjast á svörum úr honum.

Framkvæmd

Í upphafi var tekið 1966 manna lagskipt tilviljunarúrtak úr netpanel Félagsvísindastofnunar. Úrtakið var lagskipt eftir kyni, aldri og búsetu til þess að það endurspeglaði sem best samsetningu landsmanna. **Gagnaöflun hófst 22. mars 2022 og lauk 18. apríl 2022**, en gagnaöflun stóð aðeins lengur yfir en gengur og gerist þar sem senda þurfti fjórar ítrekanir til að ná nægjanlegum fjölda svarenda. Alls svöruðu 808 einstaklingar könnuninni.

Spurt var meðal annars eftirfarandi spurninga um viðhorf íbúa í aðdraganda sveitarstjórnarkosninganna:

1. Hve ánægð/ur eða óánægð/ur ertu almennt með þá þjónustu sem sveitarfélag þitt veitir íbúunum?

Hvorki ánægður

Mjög ánægð/ur Frekar ánægður né óánægður Frekar óánægður Mjög óánægður

1. Eftirfarandi er listi yfir verkefni sem sveitarfélög sinna í þágu íbúa sinna.

Hvaða 3 málaflokka í listanum telur þú mikilvægasta í tengslum við komandi sveitarstjórnarkosningar?

1. *Skipulagsmál (þróun byggðar, þróun samgöngu- og þjónustukerfis, umhverfismál)*
2. *Gatnamál/vegamál (lagning og viðhald gatna/vega og gangbrauta, snjómokstur, og þrif gatna og gangbrauta)*
3. *Sorphirða*
4. *Almenningssamgöngur*
5. *Málefni leik- og grunnskóla*
6. *Atvinnumál (uppbygging eða stuðningur við atvinnustarfsemi í sveitarfélaginu)*
7. *Húsnæðismál (félagslegar íbúðir, húsaleigubætur eða annar húsnæðisstuðningur)*
8. *Félagsleg heimaþjónusta (aðstoð við heimilishald íbúanna, persónulega umhirðu og félagslegan stuðning)*
9. *Hjúkrunar- og dvalarheimili og dagvistarþjónusta*
10. *Framfærslumál (fjárhagsaðstoð á vegum sveitarfélags)*
11. *Þjónusta fatlaðra*
12. *Íþrótta- og tómstundamál (aðstaða og tækifæri til íþrótta og tómstunda í sveitarfélaginu).*

**NIÐURSTÖÐUR**

**Tafla 1. Hve ánægð(ur) eða óánægð(ur) ertu almennt með þá þjónustu**

**sem sveitarfélag þitt veitir íbúunum?**

|  | | Reykjavík  % (n) | Seltjarnarnes  % (n) | Kópavogur  % (n) | Garðabær  % (n) | Hafnarfjörður  % (n) | Mosfellsbær  % (n) | Akureyri  % (n) |
| --- | --- | --- | --- | --- | --- | --- | --- | --- |
|  | Ánægð/ur | 42,4 (125) | 50,0 (8) | 71,6 (53) | 80,4 (37) | 48,9 (22) | 61,9 (13) | 75,5 (40) |
| Hvorki ánægð/ur né óánægð/ur | 33,9 (100) | 50,0 (8) | 18,9 (14) | 8,7 (4) | 37,8 (17) | 28,6 (6) | 11,3 (6) |
| Óánægð/ur | 23,7 (70) | 0,0 (0) | 9,5 (7) | 10,9 (5) | 13,3 (6) | 9,5 (2) | 13,2 (7) |
| ALLS | 100,0 (294) | 100,0 (16) | 100,0 (74) | 100,0 (46) | 100,0 (45) | 100,0 (21) | 100,0 (53) |

p<0,001 (Kí-kvaðrat marktektarpróf)

Tafla 1 sýnir að tölfræðilega marktækur munur er á ánægju með þjónustu sveitarfélags eftir búsetu.

Ánægjan er mun. minni í Reykjavík en að jafnaði í öðrum sveitarfélögum (sjá einnig Mynd 1

á næstu síðu).

**Mynd 1. Hlutfall íbúa sem segjast frekar eða mjög ánægðir með þjónustu síns sveitarfélags.**

Myndin sýnir mun á ánægju með þjónustu sveitarfélaga. Minnihluti Reykvíkinga (42,1%)

er ánægður með þjónustu sveitarfélagsins, en mikill meirihluti íbúa í nágrannasveitarfélögum

Reykjavíkur (65,8%) og mikill meirihluti íbúa á landsbyggðinni (62,1%) lýsir ánægju með

þjónustu síns sveitarfélags. Munurinn er umtalsverður og tölfræðilega marktækur (p<0,001).

**Tafla 2. Ánægja með þjónustu Reykjavíkurborgar og áherslumál íbúanna.**

Í heild segjast **42,1%** Reykvíkinga vera frekar eða mjög **ánægðir** með þjónustu Reykjavíkurborgar.

Ánægja með þjónustu borgarinnar er mismunandi eftir því her **áherslumál** borgarbúa eru. Mestur er munur

á ánægju með þjónustu borgarinnar eftir áherslum á eftirfarandi málaflokka:

Áherslumál Ánægðir (%)

Gatna- og vegamál 28,3%

Atvinnumál 33,3%

Almenningssamgöngur 56,4%

Íþrótta- og tómstundamál 50,0%

Lítil ánægja og mikil óánægja er meðal borgarbúa sem leggja áherslu á gatna- og vegamál, sem gæti strafað af óánægju

með gatnaframkvæmdir, og viðhald, mokstur og þrif gatna, gangstétta og stíga í borginni. Þeir sem leggja áherslu á

atvinnumál eru síður ánægðir með þjónustu borgarinnar og gætu þeir talið að borgin standi sig ekki nægilega vel

varðandi skilyrði til atvinnurekstrar og atvinnuþróunar. Þeir sem leggja áherslu á almenningssamgöngur eru aftur á móti

ánægðari en aðrir íbúar með þjónustu borgarinnar, sem kann að stafa af ánægju með áherslur og áform borgarinnar

í málaflokknum. Þá eru þeir sem leggja áherslu á íþrótta- og tómstundamál ánægðari en aðrir með þjónustu borgarinnar,

sem aftur kann að stafa af ánægju með frammistöðu borgarinnar í málaflokknum.

**Tafla 3. Ánægja með þjónustu Reykjavíkurborgar eftir hópum**

Í heild segjast **42,1%** Reykvíkinga vera frekar eða mjög **ánægðir** með þjónustu Reykjavíkurborgar.

Ánægjan er marktækt **minni** en almennt gerist í tilteknum hópum:

– Miðaldra og eldri einstaklingar eru síður ánægðir en yngra fólk

– Gift fólk og sambúðarfólk er síður ánægt en einhleypir

– Einstaklingar með framhaldsskólapróf, einkum verklegt nám, eru síður ánægðir

en grunnskólamenntaðir og háskólamenntaðir

– Millitekjufólk og hátekjufólk er síður ánægt en lágtekjufólk

**Tafla 4. Mikilvægir málaflokkar sveitarstjórnarkosninganna að mati íbúa, skipt eftir svæðum**

**(Taflan sýnir þá málaflokka sem taldir voru meðal þeirra mikilvægustu, raðað eftir því hve oft þeir voru**

**nefndir. Í svigum eru hlutföll [%] þeirra sem töldu málaflokkinn meðal hinna mikilvægustu).**

| Reykjavík | | Nágrannasv.fél.  Reykjavíkur | Landsbyggð |
| --- | --- | --- | --- |
|  | **1.** Skipulagsmál (47,8%)  **2.** Alm. samgöngur (43,1%) | **1.** Gatna- og  vegamál (45,4%) | **1.** Atvinnumál (50,8%)  **2.** Málefni leik- og  grunnskóla (41,2%) |
| **3.** Málefni leik- og  grunnskóla (39,9%)  **4.** Húsnæðismál (35,6%) | **2.-3.** Skipulagsmál (42,5%)  Málefni leik- og  grunnskóla (42,4%) | **3.** Skipulagsmál (38,9%)  **4.** Gatna- og  vegamál (35,8%) |
| **5.** Gatna- og  vegamál (32,9%) | **4.** Hjúkrunar- og  dvalarheimili (28,9%)  **5.** Húsnæðismál (27%) | **5.** Hjúkrunar- og  dvalarheimili (28,7%) |
|  |  |  |

p<0,001 (Kí-kvaðrat marktektarpróf)

Tölfræðilega marktækur munur er á áherslumálum í sveitarstjórnarkosningunum eftir búsetu. Reykvíkingar

leggja mun oftar áherslu á almenningssamgöngur en íbúar annara sveitarfélaga. Íbúar í Reykjavík leggja

einnig oftar áherslu á húsnæðismál en íbúar annarra sveitarfélaga. Íbúar landsbyggðarinnar leggja miklu

oftar áherslu á atvinnumálin en íbúar Reykjavíkur eða nágrannasveitarfélaganna. Í öllum sveitarfélögum

eru skipulagsmálin ofarlega í huga íbúanna (þ.e. þróun byggðar, þróun samgöngu- og þjónustukerfis og

umhverfismál), sem og gatna- og vegamál (þ.e. lagning og viðhald gatna/vega og gangbrauta,

snjómokstur, og þrif gatna og gangbrauta).

**Mynd 2. Ólík afstaða íbúa til mikilvægra málaflokka sveitarstjórnarkosninganna:   
 Samanburður á hlutfalli (%) íbúa Reykjavík, nágrannasveitarfélögunum og landsbyggðinni**

**sem telja einstaka málaflokka meðal mikilvægustu mála.**

Mynd 2 sýnir þá málaflokka þar sem mestur munur var á áherslum íbúa sveitarfélaganna. Reykvíkingar telja mun oftar en aðrir

að almenningssamgöngur séu meðal mikilvægustu mála síns sveitarfélags. Reykvíkingar telja einnig oftar en aðrir að húsnæðismál

séu meðal mikilvægustu málanna. Íbúar landsbyggðarinnar nefna miklu oftar en aðrir atvinnumálin sem eitt af mikilvægustu

málunum. Loks nefna íbúar nágrannasveitarfélaganna og landsbyggðarinnar oftar íþrótta- og tómstundamál sem eitt af mikilvægustu

málunum.

Tölfræðilega marktækur munur er á áherslum íbúa milli sveitarfélaga í öllum þessum fjóru málaflokkum (p<0,05).

**Tafla 5. Mikilvægustu málefni sveitarstjórnarkosninganna að mati íbúa, eftir svæðum**

**(Taflan sýnir þá málaflokka sem sagðir voru meðal hinna mikilvægustu, raðað eftir því hve oft þeir voru nefndir).**

|  |  |  |  |  |  |  |
| --- | --- | --- | --- | --- | --- | --- |
| **Reykjavík** | **Nágrannasv.fél.**  **Reykjavíkur** | **Vesturland og Vestfirðir** | **Norðurland** | **Austurland** | **Suðurland** | **Suðurnes** |
| **1.** Skipulagsmál  **2.** Alm.samgöngur  **3.** Málefni leik- og  grunnskóla.  **4.** Húsnæðismál  **5.** Gatna-/vegamál  **6.** Hjúkrunar- og  dvalarheimili  **7.** Sorphirða  **8.** Þjónusta fatlaðra  **9.** Íþrótta- og  tómstundamál  **10.** Félagsleg  heimaþjónusta  **11**. Atvinnumál  **12.** Framfærslumál | **1.** Gatna-/vegamál  **2.** Skipulagsmál  **3.** Málefni leik- og  grunnskóla  **4.** Hjúkrunar- og  dvalarheimili  **5.** Húsnæðismál  **6.** Íþrótta- og  tómstundamál  **7.** Atvinnumál  **8.** Þjónusta fatlaðra  **9.-10.** Félagsleg  heimaþjónuata.  Alm.samgöngur  **11**. Sorphirða  **12.** Framfærslumál | **1.** Atvinnumál  **2.** Íþrótta- og  tómstundamál  **3.** Gatna-/vegamál  **4.** Málefni leik- og  grunnskóla  **5.** Skipulagsmál  **6.** Hjúkrunar- og  dvalarheimili  **7.** Húsnæðismál  **8.** Þjónusta fatlaðra  **9.** Sorphirða  **10.** Félagsleg  heimaþjónusta  **11.** Alm.samgöngur  **12.** Framfærslumál | **1.** Atvinnumál  **2.** Skipulagsmál  **3.** Gatna-/vegamál  **4.** Málefni leik- og  grunnskóla  **5.** Húsnæðismál  **6.** Hjúkrunar- og  dvalarheimili  **7.** Íþrótta- og  tómstundamál  **8.** Félagsleg  heimaþjónusta  **9.** Þjónusta fatlaðra  **10.** Sorphirða  **11**. Alm.samgöngur  **12.** Framfærslumál | **1.** Húsnæðismál  **2.** Málefni leik- og  grunnskóla  **3.** Skipulagsmál  **4.** Gatna-/vegamál  **5.** Atvinnumál  **6.** Hjúkrunar- og  dvalarheimili  **7.** Alm.samgöngur  **8.** Sorphirða  **9.** Þjónusta fatlaðra  **10.** Íþrótta- og  tómstundamál  **11.** Félagsleg  heimaþjónusta  **12.** Framfærslumál | **1.** Málefni leik- og  grunnskóla  **2.** Atvinnumál  **3.** Skipuagsmál  **4.** Gatna-/vegamál  **5.** Hjúkrunar- og  dvalarheimili  **6.** Sorphirða  **7.** Íþrótta- og  tómstundamál  **8.** Félagsleg heimaþjónuata  **9.** Alm. samgöngur  **10.** Húsnæðismál  **11.** Þjónusta fatlaðra  **12.** Framfærslumál | **1.** Atvinnumál  **2.** Gatna-/vegamál  **3.** Hjúkrunar- og  dvalarheimili  **4.** Málefni leik- og  grunnskóla  **5.** Húsnæðismál  **6.** Skipulagsmál  **7.** Íþrótta- og  tómstundamál  **8.** Sorphirða  **9.** Þjónusta fatlaðra  **10.** Alm.samgöngur  **11.** Félagsleg  heimaþjónusta  **12.** Framfærslumál |

Verulegur og tölfræðilega marktækur munur er á áherslumálum sveitarstjórnarkosninganna eftir búsetu.

– Reykjavík hefur sérstöðu varðandi **almenningssamgöngur** sem næst flestir íbúar töldu meðal mikilvægustu málaflokka í sveitarstjórnarkosningunum.

Í nágrannasveitarfélögum Reykjavíkur töldu fáir að almenningssamgöngur væru meðal mikilvægustu málaflokka og sama er að segja um landsbyggðina.

– Á landsbyggðinni eru **atvinnumálin** mun oftar nefnd meðal mikilvægustu málaflokka en á Reykjavíkursvæðinu. Afar fáir Reykvíkingar töldu atvinnumál

meðal mikilvægra málaflokka kosninganna. Á Vestfjörðum, Vesturlandi, Norðurlandi og Suðurnesjum voru atvinnumálin oftast nefnd meðal mikilvægustu

málaflokka.

– Á Austurlandi voru **húsnæðismálin** oftast nefnd meðal mikilvægustu málaflokka.

–Mest áhersla var lögð á **íþrótta- og tómstundamálin** á Vesturlandi og Vestfjörðum.

– Á öllum svæðunum lögðu íbúar sjaldnast áherslu á framfærslumál sveitarfélaga.

**Tafla 6. Hver er mikilvægastasti einstaki málaflokkurinn í sveitarfélaginu?**

**(Taflan sýnir mikilvægasta einstaka málaflokkinn og hlutföll íbúa sem nefndi hann).**

|  |  |  |  |  |  |  |
| --- | --- | --- | --- | --- | --- | --- |
| **Reykjavík** | **Nágrannasv.fél.**  **Reykjavíkur** | **Vesturland og Vestfirðir** | **Norðurland** | **Austurland** | **Suðurland** | **Suðurnes** |
| Skipulagsmál  **(18,5%)** | Málefni leik- og  grunnskóla  **(24,0%)** | Atvinnumál  **(23,3%)** | Gatna- og vegamál  **(21,5%)** | Málefni leik- og grunnskóla  **(27,6%)** | Málefni leik- og  grunnskóla  **(24,2%)** | Atvinnumál  **(24,4%)** |

Verulegur og tölfræðilega marktækur munur er á hlutföllum mikilvægustu málaflokkanna í sveitarstjórnarkosningunum eftir búsetu. Í Reykjavík eru skipulagsmálin mikilvægust, en atvinnu-, leik-/grunnskóla- og gatna-/vegamál eru mikilvægustu einstöku málaflokkarnir utan Reykjavíkur.

**Tafla 7. Breyting á afstöðu íbúa Reykjavíkur til mikilvægustu málaflokka, skoðað eftir því hve margir nefndu**

**málaflokkinn sem einn af þremur mikilvægustu málaflokkum sveitarstjórnarkosninganna 2018 og 2022**

(Þjóðmálakananir Félagsvísindastofnunar fyrir Rúnar Vilhjálmsson).

|  |  |  |  |
| --- | --- | --- | --- |
| **Málaflokkur** | **% sem nefndi málaflokkinn**  **2022** | **% sem nefndi málaflokkinn 2018** | **Breyting í %**  **(2022-2018)** |
| Húsnæðismál  Hjúkrunar- og dvalarheimili  Málefni leik- og grunnskóla  Gatna- og vegamál  Skipulagsmál  Almenningssamgöngur  Íþrótta- og tómstundamá  Þjónusta fatlaðra  Félagsleg heimaþjónusta  Sorphirða  Atvinnumál  Framfærslumál | 35,6%  22,3%  39,9%  32,9%  47,8%  43,1%  14,6%  14,7%  13,3%  20,2%  8,7%  7,4% | 51,4%  38,2%  38,2%  35,7%  35,4%  28,9%  14,6%  13,6%  12,9%  7,8%  6,4%  5,7% | **-15,8%**  -**15,9%**  +1,7%  -2,8%  **+12,4%**  **+14,2%**  0,0%  +1,1%  +0,4%  **+12,4%**  +2,3%  +1,7% |

Tafla 2 sýnir breytingu á afstöðu Reykvíkinga til einstakra málaflokka í aðdraganda sveitarstjórnarkosninganna 2018 og 2022. Verulega hefur dregið úr áherslu á húsnæðismál (-15,8%) og hjúkrunar- og dvalarheimilismál (-15,9%) frá 2018. Á móti hefur áhersla aukist verulega á skipulagsmál (+12,4%), almenningssamgöngur (+14,2%) og sorphirðu (12,4%). (Feitletruðu prósenturnar í dálkinum lengst til hægri sýna tölfræðilega marktæka breytingu).

*Rúnar Vilhjálmsson,*

*prófessor í félagsfræði*

*Háskóla Íslands*